VALTIOVARAINMINISTERIÖ	VM  166:08/2003   		
	Hallinnon kehittämisosasto			
	VAHTI	14.6.2004		

Jakelussa mainituille

VALTION YMPÄRIVUOROKAUTINEN TIETOTURVATOIMINTA -  TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän selvittämään kehitystarpeita ja laatimaan kehitysehdotuksia valtion ympärivuorokautisesta tietoturvatoiminnasta.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun työryhmän toiminta ja tehtävät ovat tärkeä osa kehitysohjelmaa.
	
Toimikausi
14.6.2004- 30.11.2004

 Työryhmän tavoitteet ja tehtäväalueet

Työryhmän  tavoitteena selvittää tarpeet ympärivuorokautisen tietoturvatoiminnan kehittämisessä ja tehdä tarvittavat kehitysehdotukset sekä kehittää yksiköiden kykyä nopeaan reagointiin ja tietoturvatiedon välittämiseen ja käyttöön. Työryhmän tehtäviä on kuvattu Valtionhallinnon tietoturvallisuuden kehitysohjelman kohdassa 5.4.5. Selvitystyössä on otettava kantaa siihen, miltä osin voidaan hyödyntää markkinaehtoista toimintaa ja miltä osin ympärivuorokautisen tietoturvatoiminnan on oltava viranomaistoimintaa. Viranomaistoiminnan osalta tulee tehdä esitys hallinnan järjestämisestä. 

Ryhmän tulee myös tehdä esitys hallinnon tietoturvatoimintaan liittyvän reagointikyvyn kehittämisestä. Esityksessä tulee ottaa huomioon muun muassa haittaohjelmiin, tietoturvahyökkäyksiin, häiriötilanteisiin ja muihin uhkakuviin sekä myös poikkeusoloihin varautumiseen liittyvät näkökohdat.

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
tietoturvapäällikkö Aaro Hallikainen, Poliisin tietohallintokeskus

	Jäsenet:
	hallitusneuvos Aulis Gerlander, sisäasianministeriö
		järjestelmäasiantuntija Jari Huhtamäki, liikenne- ja viestintäministeriö
tietojärjestelmäpäällikkö Kari Keskitalo, kauppa- ja teollisuusministeriö
tietoturvapäällikkö Mats Kommonen, Turun yliopisto
osastopäällikkö Terho Rintanen, Puolustusvoimien tietotekniikkalaitos
		tietoturvallisuusasiantuntija Juhani Sillanpää, valtiovarainministeriö		

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 

	Sihteeritehtävät:
Työryhmä valitsee keskuudestaan sihteerin tai sihteerit.

Kustannukset

Työryhmän työ on virkatyötä. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Työryhmässä edustetut organisaatiot
Työryhmän puheenjohtaja ja jäsenet
VAHTI